laion/Wikipedia-Exotic huggingface dataset:
ছোট বগি ইউনিয়ন

ছোট বগি বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন। ছোট বগি ইউনিয়নের আয়তন ৯,৭৪৫ একর। ছোট বগি ইউনিয়ন তালতলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ। ২০১১ সালের আদমশুমারি অনুযায়ী ছোট বগি ইউনিয়নের মোট জনসংখ্যা ১৩,১৯৭ জন। এর মধ্যে পুরুষ ৬,৫৫০ জন এবং মহিলা ৬,৬৪৭ জন। মোট পরিবার ২,৯৩২টি। ২০১১ সালের আদমশুমারি অনুযায়ী ছোট বগি ইউনিয়নের সাক্ষরতার হার ৫২.৩%। তালতলী উপজেলা তালতলী থানা বরগুনা জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৭ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কড়ইবাড়িয়া ইউনিয়ন

কড়ইবাড়িয়া বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন। কড়ইবাড়িয়া ইউনিয়নের আয়তন ১০,৮৬৩ একর। কড়ইবাড়িয়া ইউনিয়ন তালতলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ। ২০১১ সালের আদমশুমারি অনুযায়ী কড়ইবাড়িয়া ইউনিয়নের মোট জনসংখ্যা ১২,৯২০ জন। এর মধ্যে পুরুষ ৬,৩৫৬ জন এবং মহিলা ৬,৫৬৪ জন। মোট পরিবার ৩,০৯৫টি। ২০১১ সালের আদমশুমারি অনুযায়ী কড়ইবাড়িয়া ইউনিয়নের সাক্ষরতার হার ৫৫.৪%। তালতলী উপজেলা তালতলী থানা বরগুনা জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৭ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
নিশানবাড়িয়া ইউনিয়ন, তালতলী

নিশানবাড়িয়া বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন। নিশানবাড়িয়া ইউনিয়নের আয়তন ১১,৫৯৭ একর। নিশানবাড়িয়া ইউনিয়ন তালতলী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ। ২০১১ সালের আদমশুমারি অনুযায়ী নিশানবাড়িয়া ইউনিয়নের মোট জনসংখ্যা ১২,৯২৮ জন। এর মধ্যে পুরুষ ৬,৫৩২ জন এবং মহিলা ৬,৩৯৬ জন। মোট পরিবার ৩,২২৬টি। ২০১১ সালের আদমশুমারি অনুযায়ী নিশানবাড়িয়া ইউনিয়নের সাক্ষরতার হার ৫১.৩%। শুভ সন্ধ্যা সমুদ্র সৈকত তালতলী উপজেলা তালতলী থানা বরগুনা জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৭ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
পঁচা কোড়ালিয়া ইউনিয়ন

পঁচা কোড়ালিয়া বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন পঁচা কোড়ালিয়া ইউনিয়নের আয়তন ১০,৬২১ একর। পঁচা কোড়ালিয়া ইউনিয়ন তালতলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ। ২০১১ সালের আদমশুমারি অনুযায়ী পঁচা কোড়ালিয়া ইউনিয়নের মোট জনসংখ্যা ১১,৪৯০ জন। এর মধ্যে পুরুষ ৫,৫৬০ জন এবং মহিলা ৫,৯৩০ জন। মোট পরিবার ২,৭০৪টি। ২০১১ সালের আদমশুমারি অনুযায়ী পঁচা কোড়ালিয়া ইউনিয়নের সাক্ষরতার হার ৫৫.৪%। তালতলী উপজেলা তালতলী থানা বরগুনা জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৭ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
সন্তোষ জমিদার বাড়ি

সন্তোষ জমিদার বাড়ি বাংলাদেশ এর টাঙ্গাইল জেলার টাঙ্গাইল সদর উপজেলার সন্তোষ গ্রামে অবস্থিত এক ঐতিহাসিক জমিদার বাড়ি। প্রায় ১৮০০ শতকে জমিদার মন্মথনাথ রায় এই জমিদার বংশ ও জমিদার বাড়ির গোড়াপত্তন করেন। এই জমিদার বংশধররা ছিলেন শিক্ষানুরাগী। তারা তাদের জমিদারী আমলে বাংলাদেশের আনাচে-কানাচে অনেক শিক্ষা প্রতিষ্ঠান গড়ে তোলেন। এই বাড়িতেই জন্ম নেন তিন মহিলা শিক্ষানুরাগী জাহ্নবী চৌধুরানী, দিনমনি চৌধুরানী এবং বিন্দুবাসিনী চৌধুরানী। তারা বর্তমান সময়ের জগন্নাথ বিশ্ববিদ্যালয় ও ময়মনসিংহের আনন্দমোহন কলেজ প্রতিষ্ঠা করেন। এছাড়াও আরো অনেক শিক্ষা প্রতিষ্ঠান তারা তাদের জীবদ্দশায় প্রতিষ্ঠা করে গেছেন। বংশপরামপণায় এই জমিদার বংশধররা তাদের পরিচালনা করতে থাকেন। পরবর্তীতে জমিদারী প্রথা বিলুপ্ত হলে জমিদার বাড়ির শেষ জমিদার গোলকনাথ চৌধুরী তার পরিবারবর্গ নিয়ে ভারতে চলে যান। জমিদার বাড়ির কোনও বংশধর বাংলাদেশে না থাকায় জমিদার বাড়ির অধিকাংশ সম্পত্তি নামে-বেনামে দখল হয়ে গেছে। এছাড়াও ১৯৯৯ সালে বাংলাদেশ সরকার মাওলানা ভাসানী বিজ্ঞান ও প্রযুক্তি বিশ্ববিদ্যালয় তৈরি করতে একটি ভবন ছাড়া জমিদার বাড়ির অধিকাংশ ভবন ভেঙে ফেলে। তবে, বর্তমানে সেটিও পরিচর্যার অভাবে আস্তে আস্তে ধ্বংসের মুখে পড়ছে। কালের বিবর্তনে অযত্নে অবহেলায় সন্তোষ জমিদার বাড়ি! "সংস্কারের অভাবে জীর্ণশীর্ণ টাঙ্গাইলের জমিদার বাড়ি!"। ২৮ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৯।
প্রাতিষ্ঠানিক সংগ্রহস্থল

"প্রাতিষ্ঠানিক সংগ্রহস্থল" হলো এমন একটি জায়গা বা স্থান যেখানে কোনো প্রতিষ্ঠান, সংস্থা বা কারখানা তাদের কাজ প্রণালী অনুযায়ী প্রয়োজনীয় সামগ্রী সংগ্রহ করে থাকে। এটি একটি উদ্যোগের প্রধান কার্যাবলী বা অফিস হতে পারে, যেটি নিজেদের কাজের জন্য প্রয়োজনীয় সকল উপাদান, যন্ত্রাদি সংগ্রহ করে থাকে। একটি প্রাতিষ্ঠানিক সংগ্রহস্থলে আপনি প্রতিষ্ঠানের সকল প্রধিকৃত মাল, উপাদান, যন্ত্রাদি সংরক্ষণ করা দেখতে পাবেন। এটি একটি প্রতিষ্ঠানের কাজের স্থান হিসেবে গুরুত্বপূর্ণ হতে পারে কারণ এটি প্রতিষ্ঠানের কার্যক্ষমতা, নিরাপত্তা এবং কার্যকর কাজের জন্য প্রয়োজনীয় সরঞ্জাম সরবরাহ করে। একটি প্রাতিষ্ঠানিক সংগ্রহস্থলে সাধারণভাবে নিম্নলিখিত জিনিসপত্র থাকতে পারে: মেজারমেন্ট সিস্টেম: প্রতিষ্ঠানের মেজারমেন্ট সিস্টেম, কাজের নকশা এবং সহায়ক সরঞ্জাম। কম্পিউটার এবং নেটওয়ার্ক ইন্ফ্রাস্ট্রাকচার: প্রতিষ্ঠানের কম্পিউটার, সার্ভার, রাউটার, নেটওয়ার্ক সংযোগ, ইত্যাদি। অফিস সাপ্লাইস: কাগজ, ক্যার্ডবোর্ড, পেন, মোবাইল ফোন, এবং অন্যান্য অফিস সামগ্রী। উপাদান ও পণ্য স্টক: প্রতিষ্ঠানের উপাদান, পণ্য এবং কারখানার জন্য আবশ্যক সামগ্রী বা পণ্যের স্টক। ইনফরমেশন সংরক্ষণ সিস্টেম: প্রতিষ্ঠানের ডেটা, ফাইল, ডকুমেন্টেশন এবং অন্যান্য তথ্যাদি সংরক্ষণের জন্য সুযোগী সামগ্রী। ভ্যান ডি সমেল, এইচ ও লাগোজি, সি. (২০০০) The Santa Fe Convention of the Open Archives Initiativ ওয়েব্যাক মেশিনে আর্কাইভকৃত ১৪ ডিসেম্বর ২০১০ তারিখে. D-lib Magazine, 6(2). টান্সলি , রবার্ট ও হারনাড , স্টিভেন (২০০০).Eprints.org Software for Creating Institutional and Individual Open Archives. D-lib Magazine, 6(10) হারনাড , এস. (২০০৫) The Implementation of the Berlin Declaration on Open Access ওয়েব্যাক মেশিনে আর্কাইভকৃত ১৪ ডিসেম্বর ২০১০ তারিখে. D-lib Magazine, 11(3). ক্রো, আর. (২০০৬) The Case for Institutional Repositories: A SPARC Position Paper ওয়েব্যাক মেশিনে আর্কাইভকৃত ৪ ফেব্রুয়ারি ২০১১ তারিখে. Discussion Paper. Scholarly Publication and Academic Resources Coalition, Washington, D.C.
উগ্রতারা দেবালয়

উগ্রতারা দেবালয় গুয়াহাটির লতাশিল অঞ্চলে অবস্থিত দশমহাবিদ্যার দ্বিতীয় দেবী তারার উগ্র স্বরূপ উগ্রতারার নামে উৎসর্গিত মন্দির। এই মন্দিরের পিছনে জোড়পুখুরী নামে একটি পুষ্করিণী আছে। গুয়াহাটির পঞ্চতীর্থর অন্যতম উগ্রতারা দেবালয় গুরুত্বপূর্ণ শক্তিপীঠ। লোকবিশ্বাস মতে, এখানে ভগবান শিব-এর পত্নী দেবী সতীর নাভি পড়েছিল। তিব্বতীয় বৌদ্ধ বিশ্বাস মতে, আসামের উগ্রতারাকে তীক্ষ্ণকণ্ঠ একজটা হিসাবে গণ্য করা হয়। তারা শব্দটি সংস্কৃতের "তার্" মূল থেকে এসেছে, এর অর্থ "পার করানো" এবং উগ্র মানে ভয়ানক। বর্তমান উগ্রতারা দেবালয় আহোম রাজা শিব সিংহ ১৭২৫ খ্রীষ্টাব্দে নির্মান করেছিলেন। এর পূর্ব দিকে অবস্থিত জোড়পুখুরী তিনি মন্দির নির্মাণের তিনবছর আগে খুড়িয়েছিলেন। এখানে বিভিন্ন প্রজাতির কাচকে সংরক্ষিত অবস্থায় রাখা হয়েছে। ভূমিকম্পের ফলে মন্দিরের বিস্তর ক্ষতি হয়েছিল যদিও পরে নাগরিকগণ পুনরায় নির্মাণ করে। কালিকা পুরাণে উল্লিখিত মতে, দিক্করাবাসিনী নামক একটি শক্তিপীঠ ছিল। দিক্করাবাসিনীর দুটি রূপ বিদ্যমান, তীক্ষ্ণকণ্ঠ এবং ললিতকণ্ঠ। তীক্ষ্ণকণ্ঠের দেহের বরণ কালো এবং পেট ঘটির মতো। এইরূপকে উগ্রতারা বা একজটা বলে। ললিত কণ্ঠ ধুনীয়া ও আকর্ষণীয় এবং তাঁকে তাম্রেশ্বরী বলা হয়। উগ্রতারা দেবালয়ের গর্ভগৃহে দেবী উগ্রতারার কোনো মূর্তি বা আকৃতি নেই। জলে পূর্ণ কুণ্ডকে দেবী হিসাবে গণ্য করা হয়। এর সঙ্গে এখানে পাল সাম্রাজ্যের সময়ের অষ্টধাতুর উগ্রতারার মূর্তি আছে। মন্দিরের কাছে শিবের মন্দির শিবালয় অবস্থিত। দুটি মন্দিরের পিছনে জোড়পুখুরী অবস্থিত। স্থলপুরাণের মতে, একসময় মৃত্যুর দেবতা যমরাজ ব্রহ্মার কাছে অভিযোগ দাখিল করেন যে কামরূপ অঞ্চল থেকে কেউ নরকে যাচ্ছে না। পবিত্র কামরূপ অঞ্চলের পাপীগণ নরকে যাবার থেকে বিরত ছিল। ব্রহ্মা তখন এই অভিযোগ বিষ্ণুকে এবং শেষে বিষ্ণু শিবকে জানান। তখন ভগবান শিব দেবী উগ্রতারাকে কামাখ্যা অঞ্চলে বাস করা লোকগণকে বেঁধে পাঠাতে আদেশ দেন। দেবী নিজের সেনার সঙ্গে কামরূপ আসেন। সেইসময়ে ঋষি বশিষ্ঠ সন্ধ্যাঞ্চল পাহাড়ে শিবের দর্শনের জন্য তপস্যা করছিলেন। দেবীর উগ্র আগ্রাসনের জন্য বশিষ্ঠ মুনির তপস্যা ভঙ্গ হয়। এর জন্য তিনি ক্রোধে দেবী উগ্রতারা এবং ভগবান শিবকে অভিশাপ দেন। তখন থেকে কামরূপে সকল বৈদিক সাধনা ত্যাগ করা হয় ও দেবী উগ্রতারা বামাচারী সাধনার দেবীতে পরিণত হন, এবং এর সঙ্গে দেবীর সেনাগণ ম্লেচ্ছে পরিগণিত হন। তারা দশমহাবিদ্যার দ্বিতীয় দেবী। কালীর মতই তারাও ভীষণ উগ্র এবং রুদ্রস্বরূপা। তাঁর বিভিন্ন রূপান্তর যেমন: উগ্রতারা,একজটা,নীলসরস্বতী ইত্যাদি বিদ্যমান। উগ্রতারা দেবী তারার অত্যন্ত উগ্র রূপ। তন্ত্র সাধনার জন্য তান্ত্রিকগণ দেবী তারার পূজা করেন। উগ্রতারা দেবীকে কামাখ্যার মতোই পূজা করা হয়। ধূপ-দীপ, নৈবেদ্যর সঙ্গে এখানে বলি বিধানেরও আয়োজন করা হয়। তান্ত্রিক সাধনায় দেবীর মদ, মাংস, মোদক, নারিকল এবং কুঁহিয়ার প্রিয়। Reflections on the Tantras। S̄udhakar Chattopadhyaya। পৃষ্ঠা 76।  The social function of art by Radhakamal Mukerjee। Philosophical Library। ১৯৫৪। পৃষ্ঠা 151।  David Gordon White The Alchemical Body: Siddha Traditions in Medieval India, (Kindle Locations 1613–1615). University of Chicago Press. Kindle Edition. "This coastal location reminds us of what may have been Tārā’s original role: she was a goddess of navigation, of sea crossings— tārā is generated from the verb tṛ, to cross over the sea."
জিয়াউল হক মোল্লা

জিয়াউল হক মোল্লা বাংলাদেশের বগুড়া জেলার রাজনীতিবিদ, চিকিৎসক ও বগুড়া-৪ (কাহালু-নন্দীগ্রাম) আসনের সাবেক সংসদ সদস্য। জিয়াউল হক মোল্লা বগুড়া জেলার কাহালু উপজেলার দেওগ্রামে জন্মগ্রহণ করেন। তার পিতা আজিজুল হক মোল্লা বগুড়া-৪ আসনের সাবেক সংসদ সদস্য। মোল্লা তার পিতা আজিজুল হক মোল্লার মৃত্যুর পর বাংলাদেশ জাতীয়তাবাদী দল প্রার্থী হিসাবে বগুড়া-৪ (কাহালু-নন্দীগ্রাম) থেকে ১৯৯৪ সালের উপনির্বাচনে প্রথম সংসদ সদস্য নির্বাচিত হয়েছিলেন। এর পর ফেব্রুয়ারি ১৯৯৬ সালের ষষ্ঠ, জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনেও বাংলাদেশ জাতীয়তাবাদী দল প্রার্থী হিসাবে বগুড়া-৪ (কাহালু-নন্দীগ্রাম) আসন থেকে সংসদ সদস্য নির্বাচিত হন তিনি। "3 hospitals not launched in decade"। The Daily Star (ইংরেজি ভাষায়)। ৫ সেপ্টেম্বর ২০১৮। সংগ্রহের তারিখ ৬ অক্টোবর ২০১৯।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Electoral Area Result Statistics"। Amarmp (ইংরেজি ভাষায়)। সংগ্রহের তারিখ ৬ অক্টোবর ২০১৯।
সিটি কলেজ, কলকাতা

সিটি কলেজ (বা সিটি কলেজ, আমহার্স্ট স্ট্রিট, কলকাতা) কলকাতা বিশ্ববিদ্যালয়ের অধীনস্থ একটি স্নাতক কলেজ। ১৮৮১ সালে প্রতিষ্ঠিত, এটি কলকাতার ঐতিহ্যবাহী প্রতিষ্ঠানের একটি। এবং প্রতিষ্ঠানটি বাংলার রেনেসাঁ উনিশ শতকের প্রাক্কালে বিশিষ্ট সামাজিক ভূমিকা পালন । কলেজটি ১০২/১, রাজা রামমোহন রায় সরণি (এমাহার্ট স্ট্রিট), কলকাতা -৭০০ ০০৯ এ অবস্থিত। এটি ব্রাহ্ম সমাজ শিক্ষা সমিতি, কলকাতার সাধারণ ব্রাহ্মসমাজ দ্বারা গঠিত একটি নিবন্ধিত সমিতি। সন্তদাস কাঠিয়াবাবা (তারাকিশোর চৌধুরী), নিম্বার্ক সম্প্রদায় তথা হিন্দুধর্মের প্রখ্যাত ভারতীয় বাঙালি যোগসাধক, বিচারপতি, লেখক ও ধর্মগুরু। স্বামী শুদ্ধানন্দ প্রাক্তন সভাপতি, রামকৃষ্ণ মিশন জগদীশ ভট্টাচার্য কবি, প্রাবন্ধিক, রবীন্দ্রগবেষক নগেন্দ্রচন্দ্র শ্যাম সাহিত্যিক, সাংবাদিক সৌমিত্র চট্টোপাধ্যায় অভিনেতা, কবি, পত্রিকা-সম্পাদক, চিত্রকর লক্ষ্মীনাথ বেজবড়ুয়া সাহিত্যিক বরুণ সেনগুপ্ত সাংবাদিক, পত্রিকা-সম্পাদক, বর্তমান শক্তি চট্টোপাধ্যায় কবি, উপন্যাসিক হারাধন বন্দ্যোপাধ্যায় অভিনেতা মহেশচন্দ্র ঘোষ দার্শনিক মোহিত চট্টোপাধ্যায় কবি, নাট্যকার, চিত্রনাট্যকার মুহম্মদ শহীদুল্লাহ ভাষাবিদ রজনীকান্ত সেন কবি, সংগীতকার সমীর রায়চৌধুরী কবি, লেখক সত্যেন্দ্রচন্দ্র মিত্র মুক্তিযোদ্ধা, রাজনীতিবিদ সুনীলকান্তি রায় সংস্থা-পরিচালক, পদ্মশ্রীপ্রাপক বীরেন্দ্রনাথ মল্লিক স্নায়ুজীব বিশেষজ্ঞ, শান্তিস্বরূপ ভাটনগর সম্মানপ্রাপক ভারতের শিক্ষা ব্যবস্থা পশ্চিমবঙ্গে শিক্ষা "Article From City College Website"। ১২ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১১।  প্রাতিষ্ঠানিক ওয়েবসাইট
জেড. আই. এম. মোস্তফা আলী

জেড. আই. এম. মোস্তফা আলী একজন বাংলাদেশ জাতীয়তাবাদী দল এর রাজনীতিবিদ এবং বগুড়া-৪ এর সাবেক সংসদ সদস্য। তিনি দীর্ঘদিন বিএনপির রাজনীতির সাথে জড়িত এবং একাধিকবার বগুড়া হতে জাতীয় সংসদ নির্বাচনে প্রতিদন্দিতা করেন। আলী ২০০৮ সালে বাংলাদেশ জাতীয়তাবাদী দল এর প্রার্থী হিসাবে বগুড়া-৪ থেকে সংসদ সদস্য নির্বাচিত হয়েছিলেন । তিনি স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটিতে দায়িত্ব পালন করেছিলেন । "Lone BNP MP praises speaker"। bdnews24.com। সংগ্রহের তারিখ ৬ অক্টোবর ২০১৯।  "BNP MPs drafted in standing committees"। bdnews24.com। সংগ্রহের তারিখ ৬ অক্টোবর ২০১৯।  ৯ম জাতীয় সংসদ সদস্যদের তালিকা (বাংলা) আর্কাইভইজে আর্কাইভকৃত ২০১৬-১১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত নবম জাতীয় সংসদ সদস্যদের পূর্ণাঙ্গ তালিকা।
হেলালুজ্জামান তালুকদার লালু

হেলালুজ্জামান তালুকদার লালু একজন বাংলাদেশ জাতীয়তাবাদী দল এর রাজনীতিবিদ এবং বগুড়া-৭ এর সাবেক সংসদ সদস্য। লালু ১৯৯১, ১৯৯৬,,১৯৯৬, এবং ২০০১ সালে বাংলাদেশ জাতীয়তাবাদী দল প্রার্থী হিসাবে বগুড়া-৭ থেকে সংসদে নির্বাচিত হয়েছিলেন। খালেদা জিয়া আসনটি জয়ী হওয়ার পরে উপনির্বাচনে নির্বাচিত হলেও সংসদে তিনি অন্য একটি আসনের প্রতিনিধিত্ব করার জন্য বেছে নেন । তিনি বাংলাদেশ জাতীয়তাবাদী দল একজন উপদেষ্টা কাউন্সিলর সদস্য । চেয়ারপার্সন বেগম খালেদা জিয়ার উপদেষ্টা এবং বাংলাদেশ জাতীয়তাবাদী কৃষক দলের কেন্দ্রীয় কমিটির তিনি সিনিয়র সহসভাপতি। "Bogra BNP MP to face forgery case"। archive.thedailystar.net। The Daily Star। ২৬ মে ২০১৮ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৯।  "Ex-BNP MP Lalu jailed for 5 years"। The Daily Star (ইংরেজি ভাষায়)। ১৩ নভেম্বর ২০০৭। সংগ্রহের তারিখ ৮ এপ্রিল ২০১৯।  "BNP initially nominates two candidates for most parliamentary seats (Find List)"। Kaler Kantho। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৯।  "শহীদ প্রেসিডেন্ট জিয়াউর রহমানের নাম বাংলাদেশের জনগণ হৃদয়ে লেখা-হেলালুজ্জামান তালুকদার লালু"। dainikdinkal (ইংরেজি ভাষায়)। সংগ্রহের তারিখ ২০২২-০৪-০১।  "২২ বছর পর কৃষকদলের নতুন কমিটি"। ittefaq। সংগ্রহের তারিখ ২০২১-১০-০৭।
অ্যান্টনি অ্যান্ড ক্লিওপেট্রা (১৯১৩-এর চলচ্চিত্র)

অ্যান্টনি অ্যান্ড ক্লিওপেট্রা (ইতালিয়ান: Marcantonio e Cleopatra) হল ১৯১৩ সালে মুক্তিপ্রাপ্ত এবং এনরিকো গুয়াজ্জোনি পরিচালিত একটি ইতালিয়ান নির্বাক ঐতিহাসিক চলচ্চিত্র। এই ছবিতে মুখ্য ভূমিকায় অভিনয় করেন গিয়ান্না টেরিবিলি-গোঞ্জালেস, অ্যামলেটো নোভেল্লি ও ইগনাজিও লুপি। ছবিটি নির্মিত হয়েছিল উইলিয়াম শেকসপিয়রের নাটক অ্যান্টনি অ্যান্ড ক্লিওপেট্রা অবলম্বনে। এছাড়া পিয়েত্রো কোসা রচিত একটি কবিতার থেকেও এই ছবিটি অনুপ্রাণিত হয়েছিল। গিয়ান্না টেরিবিলি-গোঞ্জালেস - ক্লিওপেট্রা অ্যামলেটো নোভেল্লি - মার্কান্তোনিও ইগনাজিও লুপি – অগাস্টাস সিজার অক্টাবিয়ানো এলসা লেনার্ড - অট্টাভিয়া মাটিল্ডে ডি মারজিও – লা শিয়াভা আগার ওরফে কারমিয়ান রাফো গেরি – ইল ক্যাপো দেই কঞ্জিউরাতি ইদা কারলোনি তাল্লি – লা স্ট্রেগা ব্রুটো কাস্তেল্লানি গিসেপ পিমন্তেসি Hatchuel, Sarah & Vienne-Guerrin, Nathalie. Shakespeare on Screen: The Roman Plays. Publication Univ Rouen Havre, 2009. উইকিমিডিয়া কমন্সে অ্যান্টনি অ্যান্ড ক্লিওপেট্রা (১৯১৩-এর চলচ্চিত্র) সংক্রান্ত মিডিয়া রয়েছে। ইন্টারনেট মুভি ডেটাবেজে অ্যান্টনি অ্যান্ড ক্লিওপেট্রা (ইংরেজি) টেমপ্লেট:Enrico Guazzoni
শামসুজ্জোহা খান

শামসুজ্জোহা খান একজন বাংলাদেশ জাতীয়তাবাদী দল এর রাজনীতিবিদ এবং নওগাঁ-২ আসনের সাবেক সংসদ সদস্য । ১৯৯৬ সালে নওগাঁ-২ থেকে বাংলাদেশ জাতীয়তাবাদী দল প্রার্থী হিসাবে খান সংসদ সদস্য নির্বাচিত হন। ২০০১ সালে ও তিনি নওগাঁ-২ থেকে নির্বাচিত হয়েছিলেন ।বাংলাদেশ জাতীয়তাবাদী দল,নওগাঁ জেলা শাখার সাবেক যুগ্ম আহ্বায়ক ও সাবেক সভাপতি।কেন্দ্রীয় বিএনপির কৃষি বিষয়ক সম্পাদক । "Ex-BNP MP Shamsuzzoha arrested"। The Daily Star (ইংরেজি ভাষায়)। ১৪ সেপ্টেম্বর ২০০৭। সংগ্রহের তারিখ ৫ মার্চ ২০১৮।  "Parliament Election Result of 1991,1996,2001"। web.archive.org। Bangladesh Election Information and Statistics। ২৯ ডিসেম্বর ২০০৮। Archived from the original on ২৯ ডিসেম্বর ২০০৮। সংগ্রহের তারিখ ৬ মার্চ ২০১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "BNP announces names of conveners, jt conveners"। The Daily Star (ইংরেজি ভাষায়)। ১০ জুন ২০০৯। সংগ্রহের তারিখ ৫ মার্চ ২০১৮।
প্রতাপগড় জেলা, রাজস্থান

প্রতাপগড় জেলা হল রাজস্থানের ৩৩ তম জেলা, এটি ২৬ শে জানুয়ারী ২০০৮ সালে তৈরি হয়। এটি উদয়পুর বিভাগের একটি অংশ এবং চিতোরগড়, উদয়পুর এবং বানসওয়ারা জেলার পূর্ববর্তী তহসিলগুলি নিয়ে গঠন করা হয়েছে। প্রতাপগড় শহর (পিন কোড ৩১২৬০৫, এসটিডি কোড ০১৪৭৮) জেলার প্রশাসনিক সদর দফতর। প্রতাপগড় জেলা পাঁচটি মহকুমা নিয়ে গঠিত। এই মহকুমাগুলি হল অর্ণোদ, ছোট সদ্রি, ধরিয়াওয়াদ, পিপাল খোঁত এবং প্রতাপগড়। অর্ণোদ তহসিল বা মহকুমায় রাজস্ব গ্রামের সংখ্যা ১8৮, ছোট সদ্রি তহসিলের মহকুমায় রাজস্ব গ্রামের সংখ্যা ১৪১, ধরিয়াওয়াদ তহসিলের মহকুমায় রাজস্ব গ্রামের সংখ্যা ২৪৯ টি, পিপল খোঁত তহসিলের মহকুমায় রাজস্ব গ্রামের সংখ্যা ২৩ টি এবং প্রতাপগড় তহসিলের মহকুমায় রাজস্ব গ্রামের সংখ্যা ৩৩০ টি। প্রতাপগড় জেলার প্রধান গ্রামগুলির মধ্যে রয়েছে ধমোত্তর, কুলমিপুরা, সিদ্ধপুরা, রথঞ্জনা, ধৌলা পানী, দেবগড়, সালামগড়, পারসোলা, ঝন্তালী, অর্নোদ, গন্ধের, আসওয়াতা, কুলতানা, অবলেশ্বর, রাজোড়া, কুনি, হাতুনিয়া, প্রতাপপুরা, মোখমপুরা, বারোথা, বাসদ, ভারমণ্ডল, বজরঙ্গগড়, সুহাগপুরা, রামপুরিয়া, চিকলাদ, গায়সপুর, বড়ওয়ার্দা, বারদিয়া, থাদা, পানমোদি, ঝাঁসাদি, গৌতমেশ্বর, ডালোট, ঝন্তলী, পিপলখোঁট, রাজপুরিয়া, বাঁশোরি ও বাগবাস ও খেরোট, বধি শকথালি। জেলাটির তদারকি একজন জেলা কালেক্টর করে থাকেন। প্রতাপগড় জেলায় ১৩ টি থানা ১ টি পুলিশ-চৌকি রয়েছে। থানাগুলি হল প্রতাপগড় (শহর), ছোট সদ্রি, ধরিয়াওয়াদ, অর্নোদ, পিপলখুন্ট, ধৌলা পানি, ধমোত্তর, রথজানা, সালামগড়, সুহাগপুরা, দেবগড়, হাতুনিয়া এবং ঝন্তালী। একটি জেলা কারাগার প্রতাপগড়ে অবস্থিত এবং ছোট সদ্রিতে একটি উপ-কারাগার অবস্থিত, যেখানে বিচারের অধীনে বন্দিদের রাখা হয়। শিবরাজ মীনা জেলার বর্তমান পুলিশ সুপার। ১৮৮১ খ্রিস্টাব্দে প্রতাপগড়ের জনসংখ্যা ছিল ৭৯,৫৬৮ জন। যদিও ১৯৫১ সালে জনসংখ্যা হয় ১,১০,৫৩০ জন। ২০১১ সালের আদম শুমারি অনুসারে প্রতাপগড় জেলার (রাজস্থান) জনসংখ্যা ৮,৬৮,২৩১ জন, যা প্রায় কাতার দেশের জনসংখ্যার সমান বা মার্কিন যুক্তরাষ্ট্রের ডেলাওয়্যার সমান। জনসংখ্যার হিসাবে জেলাটি ভারতে ৪৭২ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২১১ জন (৫৫০ জন/বর্গ মাইল)। [৫] ২০০১-২০১১-এর দশকে এর জনসংখ্যা বৃদ্ধির হার ২২.৮২% ছিল। প্রতাপগড়ের লিঙ্গ অনুপাত প্রতি ১০০০ জন পুরুষ প্রতি ৯৮২ জন মহিল[৫] এবং জেলার সাক্ষরতার হার ৫৬.৩%। ভারতের ২০১১ সালের আদমশুমারির সময়ে, জেলার জনসংখ্যার ৭৭.২৬% জনগণ হিন্দি ভাষাকে, ২০.১৮% জনগণ ভিলি ভাষাকে এবং ১.৭৫% জনগণ পাঞ্জাবি ভাষাকে তাদের প্রথম ভাষা হিসাবে উল্লেখ করেছে। Notication of the Government of Rajasthan No.Rev-Gp–1 F 9 (17) raj-1/07/3 25 January 2008 "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Qatar 848,016 July 2011 est.  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Delaware 897,934  2011 Census of India, Population By Mother Tongue
ইকবাল হাসান মাহমুদ টুকু

ইকবাল হাসান মাহমুদ টুকু বাংলাদেশ জাতীয়তাবাদী দল রাজনীতিবিদ এবং ২০০১ থেকে ২০০৬ সাল পর্যন্ত গণপ্রজাতন্ত্রী বাংলাদেশ সরকারের বিদ্যুৎ প্রতিমন্ত্রীর দায়িত্ব পালন করেন। এছাড়া সিরাজগঞ্জ-২ এর প্রাক্তন সংসদ সদস্য। ইকবাল হাসান মাহমুদ টুকু সিরাজগঞ্জ সদর উপজেলার শিয়ালকোল ইউনিয়নের কয়েলগাঁতী গ্রামে জন্মগ্রহণ করেন। তার পিতা আব্দুল্লাহ আল মাহমুদ তৎকালীন পাকিস্তানের কেন্দ্রীয় সরকারের শিল্প ও প্রাকৃতিক সম্পদমন্ত্রী ছিলেন। সাবেক উপ প্রধানমন্ত্রী এম এ মতিন তার ভগ্নীপতি। ইকবাল হাসান মাহমুদ টুকু বিএনপির স্থায়ী কমিটির সদস্য। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-২ আসন থেকে সংসদ সদস্য নির্বাচিত হন। বাংলাদেশ জাতীয়তাবাদী দলে যোগ দিয়ে তিনি ২০০১ সালের অষ্টম জাতীয় সংসদ নির্বাচনে একই আসন থেকে তিনি সংসদ সদস্য নির্বাচিত হন। তিনি ২০০১ থেকে ২০০৬ সাল পর্যন্ত বাংলাদেশ জাতীয়তাবাদী দল সরকারে বিদ্যুৎ প্রতিমন্ত্রী হিসাবে দায়িত্ব পালন করেছিলেন। ২০০৭ সালের ২১ শে মার্চ বাংলাদেশ দুর্নীতি দমন কমিশন একটি মামলা দায়ের করে, অবৈধ উপায়ে ২৫ কোটি টাকা আদায় করার অভিযোগ আনা হয়। ২০০৭ সালের ১৫ নভেম্বর তাকে এই মামলায় বিশেষ আদালত নয় বছরের কারাদন্ডে দণ্ডিত করে। তিনি ২০০৭ সালের ডিসেম্বরে এই রায়ের বিরুদ্ধে আপিল করেন। ১৬ জুন ২০১১-তে তাকে বাংলাদেশ হাইকোর্ট খালাস দেওয়া হয়। ৪ ডিসেম্বর ২০১১-এ দুর্নীতি দমন কমিশন এই রায়ের বিরুদ্ধে আপিল করে। ২৭ জানুয়ারী ২০১৪-এ আপিল বিভাগে তাকে খালাস দেওয়া হয়েছিল । তিনি একটি আপিল দায়ের করেছিলেন যা ২০১৬ সালে নিষ্পত্তি করা হয়েছিল এবং আপিল বিভাগে একটি নতুন শুনানির আদেশ দেওয়া হয়েছিল । "Minister Mosharraf asked to surrender"। The Daily Star (ইংরেজি ভাষায়)। ২২ জুলাই ২০১৬। সংগ্রহের তারিখ ২১ জানুয়ারি ২০১৭।  "Tuku jailed for 9yrs for ill-gotten wealth"। The Daily Star (ইংরেজি ভাষায়)। ১৬ নভেম্বর ২০০৭। সংগ্রহের তারিখ ২১ জানুয়ারি ২০১৭।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Father does not believe it"। The Daily Star (ইংরেজি ভাষায়)। ২৬ জানুয়ারি ২০১২। সংগ্রহের তারিখ ২১ জানুয়ারি ২০১৭।  "SC scraps Tuku's acquittal in graft case"। The Daily Star (ইংরেজি ভাষায়)। ২৭ জানুয়ারি ২০১৪। সংগ্রহের তারিখ ২১ জানুয়ারি ২০১৭।  "BNP leader Tuku has to go for fresh HC hearing in graft case"। bdnews24.com। সংগ্রহের তারিখ ২১ জানুয়ারি ২০১৭।
জয়ন্ত দে

জয়ন্ত দে (জন্মঃ ২৯ ফেব্রুয়ারি ১৯৬৪) একজন ভারতীয় বাঙালি ঔপন্যাসিক এবং ছোটগল্প লেখক। তিনি পশ্চিমবঙ্গ রাজ্যের কোলকাতায় বাস করেন। তিনি সাপ্তাহিক বর্তমান ম্যাগাজিনের সম্পাদক এবং দৈনিক বর্তমান পত্রিকায় কাজ করেন। তিনি সোমেনচন্দ স্মৃতি পুরস্কার, গল্পমালা পুরস্কার, নমিতা চট্টোপাধ্যায় সাহিত্য পুরস্কার পেয়েছেন। প্রথম দিকে জয়ন্ত দে কবিতা লিখতেন এবং 'আমুক' নামে একটি 'লিটল ম্যাগাজিন' প্রকাশে জড়িত ছিলেন। বাবরি মসজিদ ধ্বংসের পরে ভারতে ১৯৯২-৯৩ সালে ঘটিত দাঙ্গার পরে অনুভব করেন যে, কবিতা লেখায় তিনি মনঃস্থির করতে পারবেন না, তাই ছোট গল্প লেখা শুরু করেন। তাঁর প্রণীত ছোটগল্প পেন্ডুলাম 'তীব্র কুঠার' ম্যাগাজিনে প্রকাশিত হয়েছিল। পেন্ডুলামে একটি পুরোনো ঘড়িকে প্রতীক হিসেবে ব্যবহার করে শহুরে ভারতীয় মানসিকতায় সাম্প্রদায়িক বিদ্বেষ প্রতিষ্ঠার গল্প বলা হয়েছে। ছোটগল্পটি প্রশংসিত হয়েছিল এবং বিশিষ্ট বাঙালি ঔপন্যাসিক দেবেশ রায়ের মনোযোগ আকর্ষণ করেছিল। জয়ন্ত দে-র ছোট গল্পগুলি দেশ ও প্রতিক্ষণের মতো বেশ কয়েকটি নামকরা বাংলা সাহিত্য পত্রিকায় প্রকাশিত হতে শুরু করে। জয়ন্ত দে একজন লেখক হিসেবে শক্তিশালী। বিশিষ্ট সমালোচক নিত্যপ্রিয়া ঘোষের যুক্তি অনুযায়ী তাঁর লেখায় নিখুঁত রচনাশৈলী দেখা যায়। তাঁর উপন্যাসগুলি হিজড়া মানুষ, র‌্যাগিং, শক্তি ও দুর্নীতি, কুম্ভ মেলা ইত্যাদি নিয়ে বিস্তৃত ধারণা নিয়ে আসে। তিনি সহিংসতা ঘৃণা করেন। প্রতিহিংসা, প্রতিশোধ স্পৃহার মত বিষয়গুলি কল্পনা এবং লেখনীযাদু দিয়ে বদলে দিতে চান। জীবনী প্রবেশদ্বার Dey, Jayanta। Amra O Aro Koekjon, A collection of short stories by Jayanta Dey। Mitra & Ghosh Publishers Pvt. Ltd। আইএসবিএন 978-81-7293-944-1।  Ghosh, Shamik। "Jayanta Dey'er Lekhalekhi"। bookpocket.net। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৯।  "Pendulum"। galpopath.com। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ১৫ মে ২০১৫।  Chattopadhyay, Hiren (২৬ অক্টোবর ২০১৩)। "Ei Projonmer Chhotogalpo"। Aajkaal।  Ghosh, Nityapriya (৪ নভেম্বর ২০০৬)। "Kicchu Golpo Pore Thom Mere Boshe Thakte Hoy"। Anandabazar।